**За развитие на читалищната дейност през 2019 година в Народно читалище "Светлина-1904 г." с.Варненци**

**Българските читалища имат мисия за съхраняване и развитие на традиционните ценности на нацията.**

**Измина още една година от дейността на Народно читалище "Светлина-1904г.“ с. Варненци. 2019 година беше изпълнена с разнообразна дейност, с много осъществени изяви и значима за нас културно - масова дейност.**

**През 2019 година се смени и ръководният състав на читалището, поради изтеклият мандат на предишния. Отчетно-изборното събрание се проведе на 05.04.2019 година. През същата година читалището се регистрира и в"Агенцията по вписвания"област Силистра.**

**Всички годишни отчети след 2019 година на читалището, ще се публикуват в обществения регистър на агенцията по вписванията.**

**Със новия състав на Читалищното настоятелство и проверителната комисия се опитахме, не само да съхраним наследената читалищната дейност и художествено-творческите състави,но и да я обогатим, да изпълним всички планове за 2019 година, водени от стремежа за участие в един адекватен и ефективен процес на утвърждаване ролята на едно селско читалище, като водеща културна институция в духовен живот на нашето село Варненци.**

**През 2019година читалището осъществяваше дейността си в съгласие със своята "Програма за развитие на читалищната дейност" и цели заложени в устава и ЗНЧ.**

**В рамките на субсидираният бюджет подпомагахме и финансово обезпечихме нормалното функциониране на творческите колективи, като положихме и усилия в търсене на нови възможности, за обогатяване на културния календар на община Тутракан.**

**Благодарни сме на община Тутракан и Кмета -Д-р Димитър Стефанов за помощта и дарението в размер 200.00 лв на нашите групи: Кукерска група"Черни кукери" и групата за автентичен фолклор "Денизлерци". Осигурения транспорт за участието ни в "Празника на самодееца" гр.Тутракан на 01.03.2019г и празника на фолклора "Цветница" в с.Търновци.**

**Основни дейности:**

**Библиотечен фонд**

**Читалищната библиотека разполага със 6 533 тома литература.**

**През 2019 година са набавени 290 тома литература.Голяма част от която е чуждестранна художествена литература:**

**дарени са 278 тома на стойност 1 019.49лв.**

**закупени са 12 тома на стойност 66.00лв.**

**бракувахме 79 тома на стойност 143.33лв.**

**През годината е направен абонамент за две различни списания и девет вида вестници на стойност 198.17лв на различна тематика: Вестник "Сега", "Тутракански глас","Напредък", "Читалищен вестник" ,"Вестник за градината","Здраве", "Аз-Буки","Ретро" и "Домашен кулинар".**

**Абонамента го правим не за цяла година, а периодично, като през есента и зимата получаваме повече издания , а през летния сезон е абонацията за деца и ученици: "Занимателни игри" и "1001 вицове", защото в библиотеката през летния сезон се провежда проект "Весела ваканция".**

**Броят на читателите в библиотеката е 69 члена. Читателите вземат книги за вкъщи или ги четат в читалнята. През 2019 година посещенията на библиотеката са 2 061, в това число и децата от лятната занималня "Весела ваканция".**

**За съжаление няма как да увеличим значимо броя на читателите и посещенията, защото населението на селото значително намаля, поради възрастта и демографския срив.**

**Училищата и детските градини са затворени, по селата**

**много от младите семейства работят зад граница или в по - големите градове на България. Ние считаме,че няма значение колко жители живеят в населеното място, а колко от жителите ползват услугите на читалищната библиотека.**

**Ако погледнем статистиката през последните 20 години жителите на село Варненци през 2000 г. са били 560 човека, а сега през 2019 г. - 280.**

**През летния сезон направихме преброяване и подреждане на книжния фонд със помощ на Г-жа Наталия Иванова, бивш библиотекар от ОНЧ "Н. Й. Вапцаров 1873" гр.Тутракан. С подредбата на фонда се подобри и обслужването на читателите.**

**През 2018 година започнахме смяна на дограмата в библиотечния салон, продължихме и през 2019 година, сменихме три прозореца и входната врата в читалнята, остана да се освежи таванът в салона. Закупен е един брой стелаж за детската литература.**

**Остана за 2020 година да се закупи оборудване: четиринадесет броя сглобяеми столове и една масичка за най-малките посетители.В читалнята на библиотеката осъществяваме и прожекции на видеофилми, имаме телевизор и видео апарат. Правихме презентации, но спряхме поради липса на техника /видео проектор/ и оборудване/екран/, през годините използвахме техника от община Тутракан и от СПИ"Христо Ботев"с.Варненци. Няколко години подред залагаме в проектобюджета закупуването на нужното оборудване, но все има по належащи точки за изпълнение.**

**В читалня поставихме един принтер-мастилено струен за ползване от посетителите на библиотека. Направихме платформа за закупуване на библиотечен електронен каталог Софтуер АБВ, който ще улесни намирането на нужната търсена литература. Читалището има и своя страница в социална мрежа "facebook" и е-мail адрес.**

**II. Любителско народно творчество:**

**Постоянно действащи колективи:**

**1. МВГ за народни песни "Настроение" от 2004 г.- 8 уч.**

**2. ЖВГ за народни пресни"Латинка"от 1957г.- 13 уч.**

**3.Група за СГ песни "Самокитка"от 2004г -12 уч.**

**4.Танцов състав за изворен фолклор "Денизлерци"1955 г. 22 уч.**

**5.Танцова формация "Весела задявка" 2014 г.- 18 уч.**

**6. Група за автентичен фолклор "Денизлерци" 1960 г.-15 уч.**

**7. Кукерска група"Черни кукери" от 1962г.- 18 уч.**

**8. Временно действаща група :"Коледарска група"**

**м.ноември,декември и януари – 12 уч.**

**През 2017 г. започна детска танцова школа "Добруджанче", обаче работи само до 2018 година, през 2019 година не функционира поради липса на хореограф.**

**Участие в мероприятия и фестивали през 2019 година**

1. **Участие в ХХVII Международен фестивал на изкуствата ”Утринна звезда” гр.Черноморец – Созопол.**

**Награди –купи и Дипломи за първо място на „Черни кукери” и Танцов състав „ Денизлерци“ и награда и диплом за трето място на МВГ ”Настроение”.**

1. **Участие на „Черни кукери” в „Национален 44 -ти събор на кукери и маските”- с. Айдемир**
2. **Участие в”ХIV събор на кукерите Калипетрово – 2019 г.**

**Награди за кукерската група - за автентичност общо 550.00 лв., дипломи и предметни награди.**

1. **Участие в Национален събор„Костандово пее и играе”**

**гр.Костандово- награди, плакети и диплом от жури ”За отлично представяне”**

1. **Участие в първи фестивал на градска песен „Аз съм мома Беличанка” гр.Бяла - награди Диплом за участие,**

**III Място и медал за дует Теменужка Димитрова и Недялка Великова.**

1. **Участие в регионален „Празник на Кукерите-Кайнарджа 2019” диплом и награда 100.00 лв.**
2. **Участие на Лазарската група в „I Събор на лазарките”-с. Старо село –предметна награда - кошница плетена.**
3. **Участие в III надиграване на клубове ”Добруджа 2019” гр. Тутракан, награди - предметна и диплом за участие.**

**9. Участие във Втори събор „Тутракан пее -2019” гр.Тутракан награда на МВ група”Настроение” награди - грамота и парична награда 50.00 лв., а певицата Виличка Петрова получи награда от 30.00 лв.**

**10. Участие в Общински Празник на фолклора „Цветница 2019г” с.Търновци .**

**11. Участие в Кулинарна изложба „Никулден „ гр.Тутракан**

**12. Участие на Група за автентичен фолклор”Денизлерци” в дефиле „Бабинден „ –посещение на Община Тутракан , АГЕ и Дом за стари хора - гр.Тутракан**

**13.Участие на Куковден –дефиле на кукерска група в гр.Тутракан – Община Тутракан, СУ „Христо Ботев” и**

**ЦД градина „Полет”.**

**Участието на групата за стари градски песни„Самакитка”**

**на 18.05.2019 година в програмата на ТВ предаване „Ако зажалиш” за съжаление не можа да се осъществи, поради заболяването на няколко от певиците в групата. Това наше участие ще се осъществи през 2020 година.**

**Колективни форми на обучение**

1. **Курс по ИКТ- предимно за възрастни от м.октомври не се проведе, поради липса на лектор, обучението остава за програмата през 2020 година.**
2. **Работилница „Сръчни ръце” работи през 2019 г. активно. Участниците са 15 члена, направена е изложба през пролетта„Баба Марта бързала, мартенички вързала…” на мартеници и експонати за Велик ден.**

**Взехме участие и в изложбата на Община Тутракан за „Великденски яйца”, представихме декоративни яйца.**

1. **Клуб „Вълшебна игла” членовете са вече 12, с ръководител Снежана Михайлова, организирана е изложба ”Чуден свят на бродерия”. Изложбата е проведена от 10.04.2019 г. до 10.05.2019 г. в салона на ПК „Добруджа” с.Варненци. Клуб „Вълшебна игла” осъществява сбирките си през есенно- зимния сезон , всеки вторник и четвъртък от 14.00 часа.**
2. **Клуб по цветарство „Иглика” с ръководител Стефка Кръстева се състои от 20 члена. Доста хора се отказаха да участват поради възрастта си. Клубът се събира в четвъртък от 12.00ч. до 14.00 часа, обсъждат се новини от светът на цветята и растенията, нови публикации , организират се изложби. През 2019 година е направена една пролетна изложба на цветя „Пъстра палитра”, през м.Май в салона на ПК”Добруджа” с.Варненци. Помага се на по- възрастните хора за оформлението на пролетните им градинки - градински ландшафт. Членовете на клуба активно участват и в облагородяването центъра на селото.**
3. **Театрално студио „Пъстра въртележка”- първият театрален колектив при читалището е бил създаден през 1942 година. Той е съществувал дълги години и са се правили постановки на различни теми, показвани са не само на читалищната сцена, но и на други сцени в околните села.**

**От 1990 година колективът преустановява дейността си поради намалелия брой жители на селото. През 2013 година решихме отново да създадем театрална трупа, с ръководител Г-жа Тодора Попова - по професия учител. Създаде се детска театрална трупа „Пъстра въртележка”, в която участват 12 деца от 6 до 12 годишни. Временно трупата се ръководи от Олга Атанасова, като участниците и вземат участие в „Лазарска група”, участват в обичая „Еньовден”, участват в рецитали на концертите на читалището и др.**

**През 2020 г., ще потърсим ръководител, специалист в областта на словесното изкуство, който ще може повече да акцентира върху дейността на театралната трупа.**

**6.В края на 2019 г.се създаде втора кукерска група „Кукчета“, за сега в групата има само шест участника, момчета от 6 до 10 години.**

**Кино и видео показ:**

**В читалнята на библиотеката има и видеотека,която работи от много години.Разполагаме с телевизор, видео и ДВД, които се ползват основно през летния сезон. През зимният период се вземат касети за в къщи. Видеофондът е от 260 видеокасети и 10 SD-диска на различна тематика.**

**Планувано е от няколко години да се закупи видео проектор и екран, за да може да се осъществи проектирането на филми и да се правят презентации на различни теми в зрителния салон на читалището.**

**Местни празненства, мероприятия :**

1. **21.01.19 г. Ден на родилната помощ ”Бабин ден”-посещение-дефиле в Община Тутракан, в ЗК”Прогрес”.**

**Посещение на Дом за стари хора гр.Тутракан,**

**Общинско АГЕ. Направен е „Щъркел” сувенир от членовете на работилницата „Сръчни ръце” и клуба „Вълшебна игла”, с участието на групата за автентичен фолклор.Тържеството се състоя от 13.00 часа в обредния салон на кметство с. Варненци.**

1. **04.03.19г. „Куковден”- Дефиле на Кукерската група ”Черни кукери” из село Варненци и гр.Тутракан.**
2. **01.03.2019г. Ден на самодееца и Баба Марта – направени са сувенири /дървени лъжици/от членовете на работилницата„Сръчни ръце”организирано е и тържество за всички самодейци в гр.Тутракан /награждаване/.**
3. **10.04.19г. - 10.05.19г. Организирана е изложба” Чуден свят на бродерия” и изложба на „Великденски сувенири” в салона на ПК”Добруджа” с.Варненци.**
4. **20.04.19г „Лазаров ден” - лазаруване из село Варненци на членовете от „Пъстрата въртележка”- група Лазарки.**

**6. от 02.05.19 г. до 30.05.2019 г.е организирана и направена изложба на цветя „Пъстра палитра”в салона ПК ”Добруджа”с.Варненци**

**7. 09.05.19г. Ден на победата и Ден на Европа-поднасяне на венци на паметника на загиналите в освободителните войни, жители на с. Варненци, посещение и честване на ветерана Георги Радков Пенчев /Големана/.**

**8. 24.05.19г. Ден на славянската писменост и култура –**

**Честване на учители-пенсионери и поздравление за учителите от СПИ”Христо Ботев” с. Варненци.**

**9.01.06.19г. „Международен ден за защита на детето”-**

**организирано и проведено общоселско парти ”Най-добрият приятел”от 16.00часа. /игри, почерпка, спортни състезания**

**за деца от предучилищна възраст до 7 клас.**

**10.19.06.19г. „Откриване на жътва” проведен е обичаят „Рязане на житни снопове” със музикално поздравление за работниците на ЗК”Прогрес” с. Варненци и е заснет видеофилм.**

**11. 24.06.19г. „Еньовден” проведен е обичаят ”Събиране на билки“, с участието на членовете на театралната трупа ”Пъстра въртележка” и ЖВ група „Латинка”, участие в обичая взеха и жители от селото и гр.Тутракан.**

**12.На 15.12.19г. Откриване на Коледни и Новогодишни празници –запалване на огньове и фойерверки на елхата в центъра на с. Варненци. Елхата беше направена от читалището с помощта на ЗК”Прогрес” с. Варненци.**

**13.На 22.12.19г. Коледно тържество: ”Минаха 115 години, но паметта е жива…”**

**Честване на 115-ти юбилей на читалището, 15 години на МВГ „Настроение”, 15 години на ГСГ песни ”Самакитка”и ”Златна сватба” на семейство Йордан и Йорданка Христови.**

**КОНЦЕРТИ:**

1. **На 22.12.2019г.Тържествен концерт „Минаха 115 години, но паметта е жива…”**

**Чествания:**

1. **На 01.03.19г. Чествания на самодейци по случай празника „Ден на самодееца”: Станка Тодорова, Дамянка Райчева, Теменужка Димитрова, Веселин Тодоров.**
2. **09.05.19г. Честване на ветерана – Г-н Георги Пенчев.**
3. **24.05.19г. Честване на учители пенсионери и поздравление на учителите от СПИ”Христо Ботев” с. Варненци.**
4. **22.12.19г. Честване на „Златни сватби” на три семейства: Васил и Парашкева Василеви, Йордан и Бонка Петрови и**

**Йордан и Йорданка Христови.**

**5.Честване на всички самодейци по случай 115-тият Юбилей на читалището, 15години на МВГ ”Настроение”и 15години на ГСГ песни ”Самакитка”.**

**Младежки дейности:**

**През 2019година продължи проектът на читалището „Весела Ваканция”- лятната занималня в библиотеката на читалището. От 10.06.19 г. до 30.08.19 г. в него участваха деца**

**от 5 до14 годишна възраст – 21 участника.**

**Програмата на занималнята съдържа: работа с природни материали, с хартия и картон, с пластмасови шишета, глина, цимент и други материали. Настолни игри -шах, Не се сърди човече, Хитър Петър, Домино, подреждане на различни пъзели, оригами, решаване на кръстословици и ребуси, оцветяване, рисуване,подвижни игри в парка /футбол, волейбол, федербал, настолен тенис, скачане на въже, скачане на топка, игра на народна топка и други.Четене на книги -подвижна библиотека. Състезания по скоростно четене на деца от 7 до 10 годишна възраст. Екскурзии до Етнографската къща и музеите в гр.Тутракан и др.**

**Знания за Родния край:**

**1.Попълване на експонати в Етнографската къща „Спасови” получени са дарения: Снимка на семейство Спасови, пешкир тъкан от сем. Спасови, чавдарска и пионерска връзка и ученическа престилка от Галина Тодорова жител на село Варненци.**

**2.През 2019 година започнахме събирането на снимков материал за изложба от махалите: Балканджийска и Румънска, събирането на материали ще продължи и през 2020 година. Ще се организира изложба от снимки за Събора на селото през м. Ноември .**

**3.Направен е ремонт на чешмата в двора на музея през 2019 г.**

**4. Оформени са градинките и пътеките със аморфа в двора на музея.**

**5. Завършено е подшиването на покрива на тоалетната в двора на музея.**

**6.Боядисана е оградата с лак на Етнографската къща.**

**Реализирани прояви, свързани с разпространението на знанията за Родния край.**

**През 2019 г. са заснети два видеофилма на различните обичаи, които се провеждат в селото и в наше време. „Жътва 2019”,”Минаха 115 години, но паметта е жива…”, „Златна сватба на семейство Христови” в тези филми взеха участие и групите при Н.Ч. ”Светлина-1904 г.”с.Варненци,работници на ЗК”Прогрес” и жители на село Варненци.**

**Видеокасети на филмите със нашите обичаи ние подаряваме на самодейците от другите региони на страната и от чужбина, с които се срещаме по събори и фестивали. През 2018 г. на групите участвали в събора „Добруджански кукери“ с. Варненци беше подарен по един SD диск от нашите обичаи. Малкият юбилей 5 години от откриването на Етнографската къща, ще отбележим през 2020 г. в Денят на християнското семейство.**

**Създаване и съхраняване на музейни колекции .**

**Съгласно закона за културното наследство.**

**През 2011 година се закупи къща към читалището за музейна сбирка, която започна с малко експонати на битова тематика в салона на библиотека на читалището по случай 100 годишния юбилей през 2004 година.**

**Музейната сбирка е съставена от експонати –дарение от жителите на село Варненци. Откриването на Етнографската къща „Спасови” беше на 21 ноември 2014 година.**

**В къщата са поместени над 450 експоната и подредени по периоди. В къщата в зависимост от сезона, или обичая се подрежда трапеза на синията /масата/. Направени са диплянки със експонати от къщата и кратко описание на село Варненци, които се подаряват на посетители на Етнографската къща ”Спасови”. Имаме дарение и от посетители от с.Кърнодж Република Румъния. /дървена лъжица за мамалига и разшит пешкир /. Къщата е отворена всеки ден, през седмицата. При предварително обаждане се отваря и в почивните дни.**

**През 2018 година е започната „Книга за Дарители„ на Етнографската къща. През 2019 година тя се попълни с нови имена на дарители.**

**Документалната книга от 1989 година с. Варненци – община Тутракан, „Исторически, етнографски и фолклорни проучвания“ издадена от Йорданка П.Димитрова я има вече и в електронен вариант, който желае може да я види на сайта на Историческия музей гр.Тутракан.**

**Представяне на компютърни и интернет услуги:**

**В читалището има интернет връзка, два компютъра:единият е в библиотечният салон ,а другият е за нуждите на читалището в офиса на секретаря. Има и два принтера мастиленоструйни.**

**През годините правим различни справки, помагаме на ученици в подбора на информация по различни теми, които**

**им изискват от училището. Преснимаме документи, печатаме поздравителни адреси, оформяме различни изложби и др.**

**Имаме страница в социалната мрежа facebook, e-mail адрес и skyp. Това ни помага да осъществяваме връзки със целия свят и улеснява работата на читалището и на нашите ползватели. Някой от читателите вече ползват и „Виртуална библиотека”. През 2019 г. се увеличиха услугите направени в помощ на възрастните потребители.**

**Всички услуги, които читалището извършва за нашите членове и жители на селото са напълно безплатни.**

**Работа по проекти :**

**От 2017 година читалището е член на Сдружение МИГ Тутракан – Сливо поле. Това членство ни дава възможност**

**да работим по проекти и да кандидатстваме по програма за развитие на селскостопански райони.**

**През 2019 г. искахме да участваме с проекта ”Кукерски парк”, но читалищата нямат право да кандидатстват за строителни работи по мярка 7.2, по мярка 21-можем да участваме само за провеждане на културни мероприятия. Но след м. Юни по мярката са останали 8 хиляди лева и се реши, че всички читалища на община Тутракан ще кандидатстват по проект-платформа за оформяне на отделна страница на всяко читалище от община Тутракан. По този проект работи ОНЧ „Никола Й.Вапцаров-1873г” гр.Тутракан.**

**През 2019г. читалището работи по социалната програма за развитие на човешките ресурси –проект „Работа”.**

**Проектът беше одобрен и беше нает един работник –градинар за Етнографската къща за срок от 6 месеца на стойност 2 021 лв.**

**Проект „Весела ваканция”, който се реализира вече 6 години се финансира от читалището със подкрепата на родителите на децата, участници в проекта. Той е част от читалищната дейност към библиотека.**

**Организиране на обществени прояви:**

1. **На 24 юни 2019 г. организирахме и проведохме обичаят „Еньовден”в границите на землището на село Варненци.**

**Повече от 10 години в обичая „събиране на билки”**

**участват жители на селото и гости любители на билко -лечението от съседните села Белица, Шуменци и гр.Тутракан, а по някога и жители на гр.Силистра.**

**Партньорство:**

**Партньорите на читалището през 2019 година са:**

**1.Община Тутракан**

**2. Кметство село Варненци**

**3. ЗК”Прогрес”с.Варненци**

**4. ПК”Добруджа”с.Варненци**

**5. СПИ ”Христо Ботев” с.Варненци**

**6.Читалищата от община Тутракан – 8 броя**

**7.Рекиц -Читалища област Силистра**

**8. Регионална библиотека „Партений Павлович” гр. Силистра**

**9.Исторически музей гр.Тутракан**

**10.Вестник „Тутракански глас”**

**11.Вестник „Напредък”**

**Публикации:**

**Имаме тесни контакти с нашите регионални вестници „Тутракански глас” и „Напредък”, правим чести публикации**

**за живота на читалището и неговите самодейци, в тях отбелязваме всички важни събития през годината. Направени са записи по Радио Шумен за фолклора в селото. Периодични публикуваме и снимков материал на страницата ни във социалната мрежа facebook за изявите на съставите ни и живота в читалището.**

**Други, свързани с горните читалищни дейности:**

**За подпомагане на подрастващото поколение и неговото физическо развитие и укрепване на здравето, при читалището от шест години работи лятната занималня „Весела ваканция”**

**-организиране на екскурзии**

**-организиране на посещения на басейна в гр.Тутракан**

**-организиране на посещения на 3Д кино в гр.Русе**

**-организиране и провеждане на излети сред природата**

**-организиране на спортни игри в парка на селото**

**-организиране на Мастер клас по настолен тенис, федербал**

**-организиране на турнири /шах, тенис/**

**-организиране на Мастер клас от членовете на Клуб „Вълшебна игла” и „Сръчни ръце”**

**-провеждане на екскурзия в етнографска къща ”Спасови“, за новите участници на занималня.**

**Членовете на клуба по цветарство „Иглика” взеха участие в оформянето на градинския ландшафт в центъра на селото и подпомогнаха възрастните хора в оформянето на пролетните градинки пред къщи им. Вече трета година провеждаме фото-конкурс ”Най цветната градина”, през 2019 г. спечели Татяна Панайотова, снимки от нейната градинка е публикувана на социалната ни страница.**

**Допълнителна стопанска дейност:**

**Читалището притежава 50 дкр. земя , дадена под аренда на ЗК”Прогрес” с. Варненци за пет години. Договор е подновен през 2018 г. и изтича през 2023 г. Земеделската кооперация изплаща на време рентата за всяка стопанска година.**

**Финансовата част за период 2019 година**

**Източници на финансиране**

**Приход**

1. **От субсидия МК 24 430.00 лв.**
2. **От рента 4 500.00 лв.**
3. **От дарения 450.00 лв.**
4. **От награди КПД 1 395.81 лв.**
5. **От самодейци КПД 653.00 лв.**
6. **От такси салон 50.00 лв.**
7. **От проекта”Работа” 2 021.02 лв.**
8. **От членски внос 80.00лв**

**Всичко приход 33 579.83 лв**

**Изразходвани средства 33 861.75 лв**

**Остатък на 01.01.2020 5 763.39 лв**

**Заключителна част:**

**През 2019 година читалището отдели парични средства за ремонт на библиотека – читалня.**

**Сменена дограма: три прозореца и една входна врата.**

**Направи се ремонт и на чешмата в двора на етнографската къща. Довършено е строителството на тоалетната /подшит таван със плоскости и боядисване на стените отвътре/. Пребоядисана е със лак дървената ограда на етнографската къща.**

**Искаме през 2020 година да работим по проекти за ремонт или саниране на сградата на читалището, защото покривът на сградата се нуждае от неотложен ремонт. Ще искаме помощ от община Тутракан.**

**Всички наши членове на читалището, а те са вече 87, както и самодейците дават пример на другите хора, че духовната култура и изкуство, на които сме пазители, няма да останат само в историята на читалището. През 2019 година със своята работа ние пак показахме и доказахме, че изворчето на народното творчество е непресъхващо. Н.Ч.”Светлина 1904 г.” село Варненци води политика в областта на културата и образованието на младото и възрастното поколение за тяхното гражданско развитие. Работата на читалището, неговите самодейци и членове доказват съществуването на институцията Читалище!**

**22.03.2020 г Председател на Ч.Н…………….**

**/Стефка Кръстева/**

**Чит .секретар/библиотекар…………..**

**/Олга Атанасова/**